— 517 - 



dictz seigneurs Princes furent logez en la maison dudict sieur 

 d'Ancier, receuz et traictez magnifiquement. A leur descendue, 

 ladicte cité leur envoya le présent ci après déclaré,, et lesdictes 

 trois enseignes et compaignons armez passarent devant sondict 

 logis, prindrent leur tour en Battant, et repassarent devant ledict 

 logis, et deschargea rent tous leurs hacquebutes et colovrines, qui 

 firent gros bruyt. Après disné, iceulx seigneurs Princes estans ou 

 vergier dudict sieur d'Ancier, fut visité et salué par mesdissieurs 

 les Gouverneurs, lesquelz luy offrirent tous services qui leur plai- 

 roit commander au général et particulier, corps et biens de ladicte 

 cité, avec esjoyssement et congratulacion de leurs joyeuses et très- 

 désirées venues, que la cité recevoit et véoit plus voluntier que de 

 princes que puissent estre, après les Majestés de l'Empereur et Roy 

 des Romains , nos souverains seigneurs : dont ilz furent très- 

 joyeux, firent regraciacion , en offrant tous services et plaisirs qui 

 pourroyent à ladicte cité. Sur le vespre, ilz visitarent l'artillerie 

 estant en l'hostel consistorial , aussi les portes de Battant, Gbar- 

 mont et Arenne. Le souppé estant perachevé en la maison dudict 

 sieur d'Ancier, fut faicte devant eulx une mommerie grandement 

 honorable, avec les distichues et dictiers cy-après descrips, présentez 

 auditseigneur Prince qui , de l'ordonnance de monditseigneur de 

 Nassau, les receust. Le lundi, lendemain matin, iceulx seigneurs 

 Princes s'en sont retourniz par la porte Taillée, prenans chemin à 

 Noseroy. Et, oultre les présens à eulx faiz, la cité les a en tous 

 leurs trayns defïrayez entièrement. — (Signé) L.vjibelin. 



S'ensuyt le présent fait par la cité à mcsdisseigneurs de Nassau 

 et Prince d'Oranges. 



Dragées : huit boittes de plusieurs sortes ; — Marvisée : quatres 

 symaises ; — Ypocras blanc : quatres symaises ; — Ypocras rouge : 

 quatres symaises ; — Torches de trois livres pièces : vingt-quatrcs ; 

 — Avenne : vingt-quatres asnées ; — Vin blanc et claret : huyt 

 ponssons. — Et le deffrayement de tous despens. 



Dieux immortelz, des liaultz célestes lieux, 

 Soyez songneux, promptz et audalicux 

 De commander à la court déifique 

 Qu'en ces bas lieux descendent très-joyeux 



